AS Karme kasvatas toodangumahud möödunud aastal kahekordseks. Müügitulu kasvas 1,29 miljoni euroni, mida on aasta varasemast 77% enam. Kasumit teeniti 80 000 eurot võrreldes ülemöödunud aasta 150 000 eurose kahjumiga. Kasvu tõi ettevõttele tootevaliku laiendamine. Lisaks veinile ja siidrile lisandus ka õlle ja kalja tootmine. Ka tänavu on planeeritud investeeringud õlletootmise laiendamisse, et kahekordistada eelmise aasta toodangumahud. Samuti  pannakse rõhku kaljatootmise suurendamisele.